cyanic-selkie/wikianc huggingface dataset:
Mehriban Əliyeva
Fəaliyyəti
O, bu təşəbbüsü ənənəyə çevirərək 2009 və 2013-cü illərdə də eyni müraciətlə çıxış etmiş və nəticədə 2009-cu ildə 9564, 2013-cü ildə isə təqribən 9000 nəfər azadlığa buraxılmışdır.
2017-ci il fevralın 21-də Prezident İlham Əliyevin sərəncamı ilə Mehriban Əliyeva Azərbaycanın Birinci vitse-prezidenti təyin edilib.
Yeni Azərbaycan Partiyasının VII qurultayında (5 mart 2021-ci il) YAP İdarə Heyətinin üzvü seçilib və həmin gün YAP Sədrinin birinci müavini təyin edilmişdir.
Azərbaycanın birinci xanımı
280px|thumbnail|right|Mehriban Əliyeva 3 sentyabr 2010-cu ildə Rusiya prezidenti Dmitri Medvedyev və birinci xanımı Lyudmila Medvedyeva ilə görüşdə. Azərbaycan dövlətçiliyi tarixində ilk dəfə olaraq "birinci xanım" statusunu məhz Mehriban Əliyeva formalaşdıraraq cəmiyyətin həyatına birinci xanım ənənəsini gətirmişdir.
Süxtəçinar
Süxtəçinar — İranın Qəzvin ostanının eyniadlı şəhristanının Kuhin bəxşinin ərazisinə daxil olan kənd.
Əhalisi
2006-cı ildə əldə edilən məlumatına görə, kənddə 34 nəfər yaşayır (14 ailə).
Nikolas Mürrey Batler
thumb|Batler 1916-cı ildə Nikolas Myurrey Batler — (2 aprel 1862 - 7 dekabr 1947) Amerikalı filosof, diplomat və pedaqoq.
Batler Kolumbiya Universitetinin prezidenti, Karnegi Beynəlxalq Sülh Vəqfinin prezidenti, Nobel sülh mükafatı laureatı və 1912-ci ildə Vilyam Hovard Taftın Amerika Birləşmiş Ştatları prezident seçkilərində iştirak edən rəqibi idi. O qədər tanınmış və hörmət qazanmışdı ki, The New York Times hər il onun xalqa Milad salamını çap edirdi.
Erkən həyatı və təhsili
Morqan Con Risin nəvəsi Batler, Nyu-Cersidə Elizabet şəhərində, Meri Batler və istehsalçı Henri Batlerin ailəsində anadan olub. Kolumbiya kollecində (daha sonra Kolumbiya Universiteti) qeydiyyatdan keçdi və Peitoloqlar Cəmiyyətinə qatıldı. Bakalavr dərəcəsini 1882-ci ildə, 1883-cü ildə magistr dərəcəsi və 1884-cü ildə doktorluq dərəcəsini qazandı. Batlerin akademik olması və digər uğurları, Teodor Ruzveltin ona "Nikolas Mirakulus" deməsinə səbəb oldu. 1885-ci ildə Batler Paris və Berlində oxudu və gələcək Dövlət katibi Eliu Rutun ömürlük dostu oldu. Rut vasitəsilə Ruzvelt və Vilyam Hovard Taft ilə də tanış oldu. 1885-ci ilin payızında Batler Kolumbiya Universitetinin fəlsəfə şöbəsinin heyətinə qatıldı.
1887-ci ildə Qreys Hodli Doc ilə birlikdə qurduğu, daha sonra Kolumbiya Universitetinə bağlı olan Müəllimlərin Təlimi üçün Nyu York Məktəbinin prezidenti oldu. 1890-cı ildən 1891-ci ilədək Batler Baltimordakı Cons Hopkins Universitetində müəllim işlədi. 1890-cı illər ərzində Batler Nyu Cersi Təhsil Şurasında xidmət göstərdi və Kollec Giriş İmtahan Şurasının yaradılmasına köməklik etdi.
Kolumbiya Universitetinin rəhbəri
1901-ci ildə Batler Kolumbiya Universitetinin müvəqqəti prezidenti oldu və 1902-ci ildə rəsmi olaraq prezident oldu. Onun investitırlarına qatılan çox sayda şəxs arasında prezident Teodor Ruzvelt də var idi. 1945-ci ildə təqaüdə çıxan Batler universitet tarixində ən uzun müddətli prezident olaraq 43 il Kolumbiya universitetinin prezidenti oldu. Prezident olaraq Batler, bir çox yeni binalar, məktəblər və şöbələr inşa etdirərək kampusun genişləndirilməsini həyata keçirdi. Bu əlavələrə dünyanın ilk akademik tibb mərkəzi olan Kolumbiya-Presbiterian Tibb Mərkəzi daxil idi.
1919-cu ildə Batler, yəhudi və yepiskop tələbələrin sayını məhdudlaşdırmaq üçün Kolumbiyaya qəbul prosesində dəyişiklik etdi. Butlerin siyasəti uğurlu alındı və Nyu Yorkdan gələn tələbələrin sayı bir administratorun "Yəhudi tələbələrə qəsd" adlandırdığı səbəbdən 54% -dən 23% -ə düşdü. Bu, Batlerin antisemit adlandırılma səbəblərindən biri idi. 1937-ci ildə Nyu York Sinsinnat Cəmiyyətinin fəxri üzvü kimi qəbul edildi.
1941-ci ildə Pulitser mükafatının bədii münsiflər heyəti Ernest Heminqueyin "Zəng kimin üçün çalınır" adlı əsərini seçdi. Pulitzer Şurası əvvəlcə bu qərarla razılaşdı, lakin Pulitzer lövhəsinin ex officio rəhbəri olan Batler, romanı qənaətbəxş hesab etmədi və lövhənin dəyişdirilməsini istədi, belə ki, o ildə heç bir roman mükafat almadı.
Ömrü boyu,Kolumbiya fəlsəfə kitabxanasını onun şərəfinə adlandırdı; vəfatından sonra, əvvəllər Cənubi Hall olaraq bilinən əsas akademik kitabxanası Batler kitabxanasına çevrildi. 119-cu küçə və Morninqsayd-Drayvdakı fakultə binasının adı Batlerin şərəfinə dəyişdirildi ki,bu da fəlsəfə də böyük mükafat idi. Batlerin Kolumbiya Universitetindəki fəaliyyətini ətraflı şəkildə Apton Sinklerin "Qaz gedişi: Amerika Təhsili" əsərindən öyrənmək olar.
Siyasi fəaliyyəti
Batler, 1888-1936-cı illərdə Respublikaçı Konvensiyasının nümayəndəsi idi; 1912-ci ildə, vitse-prezident Ceyms Şerman, prezident seçkilərindən səkkiz gün əvvəl öldüyü üçün, Batler, Şermanın alacağı seçici səslərini alması üçün təyin edildi: Yuta və Vermontdan yalnız 8 seçici səsini qazandı, Demokratlar və Tərəqqiçilərdən sonra üçüncü oldu.
1916-cı ildə Batler, Eliu Rutun Respublikaçılardan namizədliyini təmin etməyə çalışdı. Batler, özü də namizədliyini 1920-ci ildə irəli sürmək istədi,lakin müvəffəq olmadı.
Batler, ABŞ-də spirtli içki qadağasının ölkəyə mənfi təsirləri ilə bir səhv olduğuna inanırdı. 1933-cü ildə bu qadağanın ləğv üçün uğurlu səylərdə fəal iştirak etdi.
Cumhuriyyətçi prinsiplərinin fəlsəfi əsasını yaratdığına görə Aleksandr Hamiltonla birlikdə Con Börqessə etimad göstərdi.
1936-cı ilin iyununda Batler Londonda Karneqi Vəqfinin Sülh Konfransına getdi, iclasda qızılın beynəlxalq miqyasda istifadəsi məsələsinə toxunuldu.
İnternasionalist
Batler, 1907-1912-ci illər arasında vaxtaşırı bir araya gələn Beynəlxalq Arbitraj Gölü Mohonk Konfransının sədri idi. Bu müddətdə Beynəlxalq Sazişin Amerika şöbəsinin prezidenti təyin edildi. Batler, Andrew Endrü Karnegini Beynəlxalq Sülhə görə Karnegi vəqfi üçün ilk 10 milyon dollarlıq maliyyəni təmin etməyə inandırmaqda da böyük rol oynadı. Batler beynəlxalq təhsil və rabitə rəhbəri oldu, Parisdə yerləşən Vəqfin Avropa şöbəsini qurdu və 1925-1945-ci illərdə Vəqfin prezidenti oldu. Bu sahədəki işlərinə: "Brian-Kelloq paktı" və "Amerika barışıq hərəkatının lideri" kimi fəaliyyətinə görə 1931-ci ildə Nobel sülh mükafatını aldı (Ceyn Addams ilə birgə).
Batler, İngilis-Amerika dostluğunu təbliğ edən Zəvvarlar Cəmiyyətinin prezidenti idi. 1928-1946-cı illərdə Zəvvarların prezidenti vəzifəsində çalışıb. Batler 1928-1941-ci illərdə Amerika İncəsənət və Ədəbiyyat Akademiyasının prezidenti idi.
Şəxsi həyatı
Batler, 1887-ci ildə Suzanna Edvards Şayler (1863-1903) ilə evləndi və bu evlilikdən bir qızı oldu. Suzanna Yakob Ratsen Şayler (1816-1887) və Suzanna Hey Edvardsın (1830-cu ildə anadan olub) qızı idi. Həyat yoldaşı 1903-cü ildə vəfat etdikdən sonra və 1907-ci ildə yenidən Nyu-York mülkiyyətçisi Tomas E. Davisin nəvəsi Keyt La Montaqne ilə evləndi. 1940-cı ildə Batler, avtobioqrafiyasının "Məşğul illər boyunca" adı ilə nəşrini tamamladı. In 1940, Butler completed his autobiography with the publication of the second volume of Across the Busy Years. 1945-ci ildə Batler 83 yaşında demək olar ki, kor olduqdan sonra, tutduğu vəzifədən istefa etdi və iki il sonra vəfat etdi. Batler Nyu Cersi, Patersonda ,Cersi qəbiristanlığında dəfn edildi.
Batlerin uğurlarına baxmayaraq, bir çox insan onu təkəbbürlü sayırdı. Ondan narazı olan böyük klassik alim Harri Terston Pek kimi mülki işçiləri və işdən çıxarılmasını sorğulamağa cəsarət edən başqaları, məsələn mülki hüquqların öncüsü Coel Eliyas Spinqarn kimi şəxsləri vəzifədən kənarlaşdırdı. Kolumbiyanın təsviri sənət fakültəsinə bir o qədər hörmət etmirdi və 1903-cü ildə musiqi professoru Eduard MakDouell ilə pisləşən münasibətləri daha da pisləşərək akademik işlərdə səs hüquqlarından məhrum etdi; MakDouelli peşəkar olmayan davranışda və təmkinsiz müəllimlikdə günahlandırmağa qədər getdi və MakDouellin 1904-cü ilin fevralında Kolumbiyadan gözlənilmədən istefa etməsinə səbəb oldu. 1939-cu ildə Batlerin keçmiş tələbəsi olan Rolf Hampfis,şeriyyatında "Fi Beta Kappa hadisəsi üçün Ode layihəsi" adlı işini, hər sətirdə klassik istinadla iambik pentametrdə qrafiyasız boş şerin klassik formatını vurğuladı. Yaranan akrostikin hər sətrinin ilk hərflərinin mesajı belə idi: "Nikolas Mürrey Batler bir atdır." "Gizli" mesajı aşkar etdikdən sonra, qəzəblənmiş redaktorlar rəsmi üzr istədi. Rendolf Silliman Born, 1915-ci ildə Yeni Respublikada nəşr etdirdiyi "Fəth edənlərimizdən biri" adlı filmdə onu "Aleksandr Maçintoş Batçer" rolunu oynadı.
Kira Noir
Kira Noir — amerikalı pornoaktrisa.
La Qrand-Jatt adası
thumb|Neuilly körpüsündən La Qrand-Jatt adasının mənzərəsi. La Qrand-Jatt adası (Fransızca Île de la Jatte (İl-de-la-Jatt), və ya Île de la Grande Jatte (La Qrand-Jatt) adası.) — Fransanın Haust-de Seine (O-de-Sen) bölgəsində, Sena çayı üzərində yerləşən ada. Notr-Dam kilsəsindən 7 km uzaqlıqdadır. Demək olar ki, Parisin girəcəyində yerləşən La Qrand-Jatt adası ilə Şarl de Qoll (Place de l'Étoile) meydanı arasında cəmi 3 km məsafə var. Adanın uzunluğu 2 km, ən geniş hissəsi isə 200 m-dir. Əhalisinin sayı 4000 nəfər təşkil edir. La Qrand-Jatt adı "Cam adası" və ya, "Böyük Cam adası" mənalarını verir.
Bu ada həm rəssam Jorj-Pyer Syöranın puantilizm üslubunda çəkdiyi Un Dimanche après-midi à l'Île de la Grande Jatt ("La Qrand-Jatt adasında bazar günü") (1884–6 və 1889) adlı əsəri (hazırda Çikaqodakı İncəsənət İnstitutunda sərgilənir), həm də Stiven Soundheymin Sunday in the Park with George ("Bazar günü Corc ilə parkda") musiqisi ilə məşhurdur.
Tarixi
thumb|[[Rəssam Jorj-Pyer Syöranın puantilizm üslubunda çəkdiyi "La Qrand-Jatt adasında bazar günü" (1884–6 və 1889) adlı əsəri.]] 1818-ci ildə Orlean hersoqu Lui-Filipp Şato-de-Nöyi qəsrini on uşaqlı ailəsi üçün almışdı. O, torpaq sahəsi alaraq adanın da daxil olduğu böyük park saldırmışdı. Həmin parka yalnız qayıq vasitəsilə getmək mümkün idi. Hersoq həmçinin, atasının tikdirdiyi Mars məbədinin (Temple de Mars) yerini dəyişdirərək Park Monsodan (Parc Monceau) adanın şimal hissəsinə yerləşdirmişdi və onu Sevgi məbədinə (Temple de l’amour) çevirmişdi. 1930-cu ildə isə məbəd adanın cənub hissəsinə köçürüldü. 1850–1870-ci illər arasında III Napoleon və baron Hausmann adanı yenidən bərpa etdikdən sonra rəssamlar yenə də burda işləməyə başladılar. XIX əsrin sonunda ada öz rəssamları, xüsusilə, impressionistləri ilə tanınırdı. Jorj-Pyer Syöradan başqa, Klod Mone, Vinsent van Qoq, Alfred Sisley, Çarlz Anqrand və Albert Qliiz kimi məşhur rəssamlar da burada işləyib və adanın ecazkar mənzərələrini yaradıblar.
2009-cu ilin iyununda ada ətrafında gəzinti təşkil olunub və burada impressionist rəssamların əsərələri sərgilənib. Qrand-Jatt adası Parisin ən dəbdəbəli məkanlarından biridir. Belə ki, adada Fransanın bir çox tanınmış şəxslərinin evləri olub. Nikola Sarkozi keçmiş həyat yoldaşı ilə burada yaşayıb, həmçinin ölkənin məşhur müğənnilərinin, aktyorlarının, jurnalistlərinin də əksəriyyəti məhz La Qrand-Jatt adasında yaşayırlar.
Corc Vaşinqton (ixtiraçı)
Corc Konstant Luis Vaşinqton — Anqlo - Belçika əsilli ABŞ ixtiraçısı və iş adamı. Corc Vaşinqton inkişaf etdirdiyi hazır qəhvə hazırlama üsulu və bunun kütləvi istehsalını həyata keçirmək məqsədilə qurduğu " G. Washington Coffee Company" adlı şirkətlə tanınımışdır.
Belçikada anadan olan Vaşinqton 1897-ci ildə ABŞ-nin Nyu-York ştatında məskunlaşmış, texniki sahələrdə bir sıra uğursuz təşəbbüsdən sonra o, hazır qəhvə istehsalına başlamışdır. Mərkəzi Amerikada olduğu 1906–1907-ci illərdə qazandığı təcrübə ilə 1909-cu ildə özünün istehsal etdiyi qəhvəni satmağa başlayan Vaşinqton, istehsalı sürətləndirmək məqsədilə 1910-cu ildə bir şirkət qurmuşdur. Nyu-York və Nyu-Cersi ştatlarında yerləşən şirkət qısa müddətdə inkişaf etmiş, ABŞ ordusunun Birinci Dünya müharibəsi zamanı qəhvə ehtiyacının böyük bir qismini qarşılamışdır. Reklamları Nyu-York qəzet və radiolarında yayımlanan şirkətin əldə etdiyi uğur Vaşinqtonu zəngin etmiş, nəticədə ixtiraçı Bruklində qaldığı evdən sonra 1927-ci ildə Nyu-Cersidə bir malikanəyə köçmüşdür. Həmin il vergi auditorları ilə problem yaşayan Vaşinqton daha sonra evlənmiş və üç övladı olmuşdur.
Vaşinqton ölümündən bir müddət əvvəl şirkətini "American Home Products"a satmaq məcburiyyətində qalmışdır. Qəhvə markasının 1961-ci ildə fəaliyyətinin dayandırılmasına baxmayaraq, Vaşinqtonun adı hələ də "G. Washington’s Seasoning & Broth" adlı məhsuldan istifadə olunur.
Gənclik illəri və ailəsi
200px|thumb|left|Vaşinqton tərəfindən kəşf edilən qəhvəyə aid bir reklam ("The New York Times", 23 Şubat 1914) Corc Vaşinqton 1871-ci ilin may ayında Belçika, Kortreykdə atası ingilis, anası belçikalı olan bir ailədə dünyaya gəlmişdir. O, 1918-ci ilin may ayında ABŞ vətəndaşlığına keçmişdir. Vaşinqtonun ailəsindən ən azı altı nəfərin ABŞ və Mərkəzi Amerikanın müxtəlif bölgələrində yaşadığı məlumdur. İxtiraçının Amerika Birləşmiş Ştatlarının Prezidenti Corc Vaşinqtonun yaxını olduğu ilə bağlı fərziyyələr olsa da, lakin bu versiya sübut olunmamışdır.
Brüsseldə məskunlaşan Vaşinqton daha sonra Almaniyanın Bonn Universitetində kimya təhsili almışdır. O, 1895-ci ildə Ancelina Selin Vircinya (ABŞ -da yalnız "Lina" adını istifadə etmişdir) Van Noyvenhoyze(d. 1876) ilə evlənmişdir. 1900-cü il ABŞ əhalisinin siyahıyaalınma qeydləri göstərir ki, Linanın atası belçikalı, anası isə ingilisdir. Vaşinqtonun 1896-cı il oktyabrın 6-da Antverpendən ayrılan gəmi ilə ABŞ-yə köçdüyü Ellis adasındakı qeydlərdə qeyd olunmasına baxmayaraq, lakin ABŞ əhalisnin siyahıyaalınma qeydləri göstərir ki, C.Vaşinqton və həyat yoldaşı 1897-ci ildə ABŞ-yə daxil olmuşlar. Nyu-Yorkda məskunlaşan Vaşinqton ailəsinin Luiza (1897), İren (1898) və Corc (1899) adında üç övladı olmuşdur.
Vaşinqton ailəsi ilə birgə Nyu-Braytna köçərək Cersey-Sitidə qaz mantiyası istehsal edən şirkət qurmuşdur. Lakin elektrik lampası texnologiyasının inkişafı bu işin sonunu gətirir. Corc Vaşinqton foto avadanlıq istehsalı üzrə biznes qurdu. 1910 ABŞ əhalisinin siyahıyaalınmasına əsasən, Corc Vaşinqton 29 yaşında ixtiraçı idi. O, Bruklində kirayə götürdüyü evdə 23 yaşlı həyat yoldaşı, 3 uşağı, 25 yaşlı bacısı, 3 qulluqçusu və onlardan ikisinin bir uşağı ilə birlikdə yaşamışdır.
Vaşinqton 1906 və ya 1907-ci ildə Qvatemalada kənd təsərrüfatı ilə məşğul olmuşdur. Eyni zamanda hazır qəhvə ilə bağlı məlumat əldə edən Vaşinqton, təxminən bir ildən sonra Nyu-Yorka qayıtmışdır.
Şəxsi həyatı
1910-cu ildən qəhvə istehsalına başlayan Vaşinqtonun biri 47 Prospect Park West, Brooklyn, digəri isə 287 South Country Road, Bellport, Suffolk County-də yerləşən iki evi var idi. Vaşinqton 1926-27-ci illərdə bu evləri ictimai bir klub halına gətirmək istəyən bir qrup zəngin Bruklinliyə satdı. Bu satışdan təxminən bir milyon dollar əldə edən Vaşinqton Nyu-Cersidə torpaq sahəsi alaraq şirkətini ora köçürdür, özü isə Mendhamda "Franklin Farms" adında keçmiş qubernator Franklin Mörfiyə məxsus evi almışdır.
Qeyri-adi heyvanlara və bağçılığa maraq göstərən Vaşinqton Bellport və Mendhamdakı evlərini kiçik bir zooparka çevirir. Lonq-Aylenddə çiynində quş və meymunla dolaşan ixtiraçı öz zooparkında nadir quş növləri yetişdirmişdir. Vaşinqtonun Bellportda maral, qoyun, keçi və antilop bəslədiyi də məlumdur. Mendhamdakı yüzlərlə heyvan arasında lama və zebr da var idi. Vaşinqton eyni zamanda, Nyu-York şəhərinin aparıcı sosial klublarından biri olan – "Lotos" klubun aktiv üzvlərindən biri kimi tanınmışdır. Vaşinqton 1920-ci ildə ABŞ prezident seçkilərində Amerika Partiyasından prezidentliyə namizəd göstərilmiş, lakin sənədlər vaxtında tamamlanmadığına görə namizədliyi etibarsız sayılmışdır. Həmçinin bu namizədliyin ciddi olub-olmadığıda mübahisə mövzusudur. Bunun səbəbi isə Corc Vaşinqtonun ABŞ-də doğulmamasıdır. Namizədliyin həmin günlərdə sayı artmaqda olan Amerikan partiyalarını və oxşar təşəbbüsləri tənqid etməyə yönəldilmiş bir hərəkət olub-olmadığı aydın deyildi.
İxtirası və iş həyatı
200px|thumb|right|Məhsul I Dünya Müharibəsindən sonra bu şüarla bazara çıxarılmışdır: Müharibəyə getmişdi! İndi burada (New York Tribune, 22 Haziran 1919) Corc Vaşinqton elektrik lampası, kamera və ərzaq emalı sahələrində ikidən çox patent sahibi olmuşdur. Satori Katonun hazır qəhvə texnologiyası bu sahədə ilk təşəbbüs olsa da, Vaşinqtonun ixtirası qəhvənin kommersiya istehsal sahəsinə daşınmasını təmin etmişdir. Vaşinqtonun gümüş qəhvə qabının ucunda gördüyü pudradan ilham aldığı düşünülür. Alman əsilli qvatemalalı Federiko Lenhoff Vild hazır qəhvə texnologiyasını inkişaf etdirmiş və bu məhsulu Avropa bazarına çıxarmışdır. Lakin Vildin Vaşinqtonun şəxsi həkimi olmağı bu ixtiranın tamamilə müstəqil reallaşmadığı şübhəsini doğurur.
Vaşinqtonun məhsulu 1909-cu ildə Red E Coffee adı ilə satışa çıxarılmış, bir il sonra isə "G. Washington Coffee Refining Company" adlı şirkət qurulmuşdur. İxtiraçının ilk istehsal yeri Bruklindəki Buş Terminal sənaye kompleksi olmasına baxmayaraq, şirkəti 1927-ci ildə Nyu-Cersiyə köçürmüş və işi Morris-Pleynsdə davam etdirmişdir.
Vaşinqton bəzi maliyyə məsələləri ilə bağlı vergi problemi yaşayırdı. İxtiraçı 1918-ci il noyabr ayında qəhvə istehsalına dair kommersiya sirlərinin istifadə hüququnu şirkətə vermiş, lakin öz payının 4/5-ni bir ay sonra yaxın ailəsinə təhvil vermişdir. Vaşinqtonlar bu vəziyyətdə ailə üzvlərinin gəlirlərinin vergiyə cəlb edilməməsi lazım olduğunu müdafiə etmiş və iş Vergi Apelyasiya Məhkəməsinə göndərilmişdir. Nəhayət, Federal Apelyasiya Məhkəməsinə göndərilən iş 1927-ci ildə Vaşinqtonların əleyhinə nəticələnmişdir. İddianın Ali Məhkəməyə verilməsi üçün müraciət isə qəbul edilməmişdir.
Vaşinqtonun Corc Vaşinqton Jr. adlı oğlu atasının şirkətində bir müddət mühasib müdiri olaraq çalışmış, fotoqravyüra texnikasının patentini almışdır. Gündəlik qəzetlər tərəfindən tez-tez istifadə olunan bu texnika 1948-ci ildə Fairchild Camera and Instrument adlı kompaniya tərəfindən həyata keçirilmişdir.
Son illəri
1943-cü ildə American Home Products G. Washington Coffee Refining Company-ni satın aldı və C. Vaşington biznesdən çəkildi. Vaşinqton son illərində "Franklin Farms" adlı mülkünü satmış və Menhamda New Vernon Road adlı yerdə yaşamışdır. Şirkətinin satılmasından üç il sonra sağlamlığında problem yaranan ixtiraçı 1946-cı il martın 29-da vəfat etmişdir. Vaşinqtonun dəfn mərasimi üç gün sonra keçirilmişdir.
Tural Əsgərli
Tural Ələmdar oğlu Əsgərli (20 aprel 1993, Kəngərli, Naxçıvan MR - 1 oktyabr 2020, Kəlbəcər),  Azərbaycan Silahlı Qüvvələrinin baş leytenant ı, Vətən Müharibəsinin şəhidi.
Həyatı
Əsgərli Tural 1993-cü il aprel ayının 20-də Kəngərli rayonunun Qıvraq qəsəbəsində anadan olub. 1999-2007-ci illərdə Qıvraq qəsəbəsinin tam orta məktəbində, 2007-2010-cu illərdə isə Heydər Əliyev adına Naxçıvan Hərbi Liseyində təhsil alıb. 2010-2014 cü illərdə Heydər Əliyev adına Azərbaycan Ali Hərbi Məktəbində (AAHM) ali hərbi təhsil alıb. Ailəli idi.Sunay və Sevgi adlı iki qızı yadigar qalıb.
Hərbi xidməti
Əsgərli Tural 2015-ci il də Azərbaycan Silahlı Qüvvələri nin sıralarında, Qazax rayonunda yerləşən "N" saylı hərbi hissənin ön cəbhəsində, taqım komandiri olaraq leytenant hərbi rütbəsində xidmətə başlayıb. 2016-cı il də Aprel döyüşləri ndə iştirak edib və göstərdiyi igidliyə görə baş leytenant hərbi rütbəsinə layiq görülüb. 2018-ci il dən Daşkəsən rayonu nda yerləşən "N" saylı hərbi hissəsinin ön cəbhəsində bölük komandiri olaraq xidmət edirdi.
Azərbaycan Ordusunun baş leytenantı olan Əsgərli Tural 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Murovdağ və Kəlbəcər rayonunun azadlığı uğrunda gedən döyüşlərdə iştirak edib. Müharibənin ilk günlərində 3 əsgəri ilə düşmənin 2 postunu ələ keçirib. Əsgərli Tural oktyabr ayının 1 də Kəlbəcər uğrunda gedən döyüşlər zamanı şəhadətə yüksəlib. Oktyabr ayının 3-də Bakıda II Fəxri Xiyabanda dəfn olunub.
Təltifləri
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən, TuralƏsgərli ölümündən sonra "Vətən uğrunda" medalı ilə təltif edilib.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasənTural Əsgərli ölümündən sonra "Kəlbəcərin azad olunmasına görə" medalı ilə təltif edildi.
Fioletovo
Nikitino, Fioletovo — Tiflis quberniyasının Loru-Pəmbək qəzasında, indi Quqark rayonunda kənd.
İsveçlilər
İsveçlilər isveç dilində danışan millət. Yer üzündə 14 milyona yaxın isveçli var. Onların 85% (7,988,000) İsveç Krallığında yaşayır. Digərləri isə azlıq ABŞ, eləcə də Latın Amerikası, Avropa dövlətlərində və Avstraliyada məskunlaşıb.
Din
İsveçlilər xaçpərəstliyin protestant məzhəbinin bir qolu olan evanqelist luteran məzhəbinə mənsubdurlar. Aralarında ateistlər də var.
Valans (rayon)
Valans  — Fransanın Ron-Alp regionun rayonlarından biri. Departamenti — Drom. Suprefektura — Valans. Rayonun əhalisi 2011-cı ildə 308 450 nəfər təşkil edirdi. Əhalinin sıxlığı — 164 nəf / km². Rayon ərazisi — 1884 km².
Karolina Svits
Karolina Svits ( — amerikalı pornoaktrisa.
Vüqar Məmmədov (gizir)
Vüqar Xaləddin oğlu Məmmədov — Azərbaycan Silahlı Qüvvələrinin giziri, Vətən müharibəsi şəhidi.
Həyatı
Vüqar Məmmədov 1990-cı il yanvarın 23-də Beyləqan rayonunun Qəhrəmanlı qəsəbəsində anadan olub.
Hərbi xidməti
Azərbaycan Ordusunun giziri olan Vüqar Məmmədov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Qubadlının azadlığı uğrunda gedən döyüşlərdə savaşıb. Vüqar Məmmədov oktyabrın 20-də Qubadlı döyüşləri zamanı şəhid olub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Vüqar Məmmədov ölümündən sonra "Vətən uğrunda" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Vüqar Məmmədov ölümündən sonra "Cəbrayılın azad olunmasına görə" medalı ilə təltif edildi.
NGC 6532
NGC 6532, Yeni Baş Kataloqda qeydə alınmış qalaktikadır. Göy üzündə Əjdaha bürcü istiqamətində yerləşir. Sc tipli. tərəfindən ildə  ölçülü  vasitəsilə kəşf edilmişdir.
Təzərkoş
Təzərkoş, Təzirkan və ya Tərəzkəş — İranın Qəzvin ostanının eyniadlı şəhristanının Kuhin bəxşinin ərazisinə daxil olan kənd.
Əhalisi
2006-cı ildə əldə edilən məlumatına görə, kənddə 311 nəfər yaşayır (80 ailə).
Zelensi qoruğu
Geologiyası
Yuxarı Sava dərəsi buzlaq fəaliyyəti nəticəsində formalaşmışdır. Zelensi ərazisində kütləvi göl çöküntülərinə rast gəlinir. Ehtimal olunur ki, Zelinsi ərazisi qədim Koren gölünün yatağı olmuşdur. Ölçüsü böyük olan bu göl buzlağın geri çəkilməsi nəticəsində meydana gəlmişdir. Göl suyunun səviyyəsi tədricən düşmüş və sonda ancaq kiçik Zelensi mənbəyi qalmışdır. Göl suyunun illik temperaturu 5-6 °C arasında dəyişir. Göldən çıxan su sonradan Blate bataqlığını yaradır. Bataqlığın eni 200 metr, uzunluğu isə 1 km-dir.
Florası
Yazın əvvəlində bitki örtüyü canlanan bu bölgədə əsasən su kənarı bitkilər üstünlük təşkil edir: cil, qızılağac, söyüd. Çiçəkli bitkilərdə yetərincə geniş yayılıb: Üçyarpaq suyoncası ( Menyanthes trifoliata ), Qaymaqçiçəyi ( Batrachium sp ) və s.
Faunası
Su hövzələrində farel balığı əsasən gündəcələrlə qidalanır.
Dyörd von Bekeşi
Dyörd von Bekeşi- macar əsilli ABŞ fiziki. "Qulaq ilbizinin stimullaşdırılmasında fiziki mexanizmin kəşflərinə görə" fiziologiya və tibb üzrə Nobel mükafatı laureatıdır.
Həyatı
Dyörd von Bekeşi 3 iyun 1889-cu ildə Budapeşt şəhərində anadan olmuşdur. Atası dövlət xadimi olan Bekeşi ailənin 3 övladından ilki idi. Orta təhsilinin Bedapeştdə tamamladıqdan sonra atasının vəzifəsi ilə bağlı Bern şəhərinə göçmüş burada Bern Univeristeti ndə kimya fakültəsini bitirmişdir. Daha sonra  1923-cü ildə Budapeştə qayıdan Bekeşi fizika sahəsində doktorluq dissertasiyasını müdafiə etmişdir.
Fəaliyyəti
Bekeşi eyni il "Macar Telefon İdarəsi"ndə tədqiqat laborantı vəzifəsində çalışmağa başlayır. Işi ilə bağlı Berlinə göndərilən Bekeşi 1926-1927-ci illərdə “Siemens und Halske” şirkətinin labarotoriya sında işləyir. 1939-cu ildə isə Budapeşt Universiteti nin eksperimental fizika fakültəsinin professoru olur. Lakin tezliklə universitetdəki işindən istefa verərək Stokholm a köçür və burada Karolinska İnstutu nda işləməyə başlayır. 1 il burda yaşadıqdan sonra Bekeşi 1947-ci ildə ABŞ vətəndaşlığı alır. Buna baxmayaraq, instutudakı işini davam etdirir. ABŞ-də yaşamağa başladığı ilk illərdə Harvard Universiteti ndə psiko-akustika labarotoriyasında tədqiqatçı, 1949-cu ildə iə baş tədqiqatçı olur. 1956-cı ildə Amerika Beynəlxalq Elmlər Akademiyası nın üzvlərindən olan Bekeşi 1961-ci ildə fiziologiya və tibb sahəsi üzrə Nobel mükafatı na layiq görülür.
Müqəddəs Mürdaşıyan Zənənlər Kafedralı
Müqəddəs Mürdaşıyan Zənənlər Kafedralı və ya "Jen Mironosits" pravoslav kafedral kilsəsi — Bakıda kilsə, Bakı yeparxiyasının mərkəzi. Hal-hazırda kilsədə pravoslav məzhəbinə etiqad edən dindarların ehtiyaclarının ödənməsindən ötrü dörd keşiş və üç dyakon fəaliyyət göstərir. Kilsənin baş keşişi protoierey Leonid Miltıxdır.
Tarixi
Kilsə 1909-cu ildə memar M.F.Verjbitskinin layihəsi əsasında rus stilində, məşhur Azərbaycan milyonçusu və xeyriyyəçisi Hacı Zeynalabdin Tağıyevin şəxsi maddi yardımı və ianələr hesabına inşa edilmişdir. Kilsənin açılışında o dövrün görkəmli siyasi və din xadimləri, o cümlədən rus çarının Qafqazdakı canişini qraf Vorontsov-Daşkov iştirak etmişdir. İlk zamanlar məbəd 262-ci Salyan piyada ehtiyat alayının tabeliyində idi və onların mənəvi ehtiyaclarını ödəyirdi.
Sovet dövrü
1920-ci ildə Sovet hakimiyyəti dövründə kilsə ilk bağlanan ibadət yerlərindən biri olmuş, onun baş keşişi isə güllələnmişdir. Məbəd kommunist rejimi vaxtı anbara çevrilmiş, bir müddət sonra isə idmançıların ixtiyarına verilərək, idman zalı kimi istifadə olunmağa başlanmışdır.
1990-cı ildə qanlı Yanvar hadisələri zamanı kilsənin dam örtüyünə iki mərmi düşmüşdür. Bunun nəticəsində dam tamamilə dağılmış, döşəmə çökmüş, divarlar isə çatlamışdır.
Müasir dövr
Məbədin yarıdağılmış binası 1991-ci ildə Rus Pravoslav Kilsəsinin sərəncamına verilmişdir. Bakıda Arxiyerey Kafedrasının təsis edilməsindən sonra kilsədə bərpa işlərinin aparılmasına imkan yaranmışdır. Bakı və Xəzəryanı ölkələrin yepiskopu Aleksandr Həzrətlərinin qayğısı və köməyi ilə məbəddə təmir-bərpa işləri aparılmışdır.
Moskvanın və bütün Rusiyanın Patriarxı II Aleksinin Azərbaycana səfəri zamanı 27 may 2001-ci il tarixdə bu məbədi müqəddəs elan etmiş və ona baş kafedral kilsə statusu vermişdir. Açılış mərasimində sabiq prezident Heydər Əliyev, hökumət üzvləri, səfirliklərin nümayəndələri və dini icmaların başçıları iştirak etmişlər.
Sözügedən pravoslav ibadət yerində şəhərin himayəçisi Müqəddəs Varfolomeyin qurumuş cəsədindən olan hissələr saxlanılır.
Teleqüllə
thumb| [[Sovet Sosialist Respublikaları İttifaqı|SSRİ Standard TV Qülləsi Layihəsi 3803 KM, Penza ]] thumb|Sankt-Peterburq TV Qülləsi right|thumb|358x358px| TV qülləsinin əsas antenna Teleqüllə — televiziya ötürücü mərkəzinin televiziya və radio yayım ötürücülərinin ötürücü antenaları quraşdırılmış yüksək qüllədir.
Bəzən teleqüllə sözü qüllə kimi də istifadə olunur, qüllənin sabitliyi əsasən gecikmələrlə təmin olunarsa, belə bir qüllə mast adlanır.
Dünyadakı ən yüksək teleqüllə Tokio teleqülləsidir (634 m, 2008–2011), Rusiyada ən yüksək teleqüllə — Ostankino teleqülləsidir (540 m, 1967). Böyük televiziya qüllələri şəhərlərin simvollarından biridir və bu ərazilər çox sayda turist cəlb edir.
Televiziya qəbul sahəsi
Televiziya siqnalının etibarlı qəbulunun nəzəri zonası (həmçinin VHF radiostansiyasının, VHF CCIR və VHF OIRT siqnalı) qəbuledici antenin quraşdırma nöqtəsindən ötürücü antenin xətti məsafəsi ilə müəyyən edilir.
Ultraqısa dalğaları, işıq kimi, düz bir xəttdə yayılır, yerin ətrafında dolaşamayan və qısa dalğalardan fərqli olaraq ionosferin əksinə hərəket etmir.
Yer üzərində təxminən 6,370 kilometr radiuslu bir sfera formasına malik olduğuna nəzərə alsaq, üfüq xəttinə uyğun olan maksimum aralığın müəyyənləşdirilməsi üçün aşağıdakı düsturu almaq olar
,
D — maksimum görünüş məsafəsi km;
H — antenanın ötürmə hündürlüyü, m;
Antenaların planetimizin mükəmməl düz bir səthinə yerləşdirildiyi ehtimal edilərək hesablansada
Verilən antenanın 200 metr yüksəkliyində olduğunu və qəbul edicinin 10 metr yüksəkliyində olduğunu düşünsək. Televiziyanın qəbul etmə məsafəsi aşağıdakı kimidir.
Abbas Abdulla
Abdulla Abbas Hacaloğlu — şair, ədəbiyyatşünas, tərcüməçi, 1977-ci ildən Azərbaycan Yazıçılar Birliyinin üzvü, Azərbaycanın Əməkdar mədəniyyət işçisi (1984), ədəbiyyatşünas, tərcüməçi, redaktor, siyasətçi, Azərbaycan Kommunist Partiyası üzvü, Müsavat Partiyası Ali Məclisinin üzvü, Azərbaycanın İstanbuldakı baş konsulu (1992–1997), Ukraynanın Maksim Rılski adına ədəbi mükafatı laureatı (1984).
Həyatı
Abbas Abdulla 1940-cı il mayın 12-də Gürcüstanın Bolnisi rayonunun Bolus Kəpənəkçisi kəndində anadan olmuşdur. Tiflisin baş hakimi İsrafil ağa Acalov və Cənub-Qərbi Qafqaz Türk Respublikasının qurucusu və başcısı Emin ağa Acalov əmiləridirlər. Orta təhsili Bolus Kəpənəkçisi (I-VUI), Arıxlı (IX) və Faxralı (X–XI) kəndlərində almışdır. 1958-ci ilin oktyabrından 1959-cu ilin sentyabrınadək doğma kəndində müəllimlik etmişdir. Sonra ADU-nun filologiya fakültəsində qiyabi təhsil almışdır (1958–1963). Azərbaycan EA Nizami adına Dil və Ədəbiyyat İnstitutunun aspiranturasını (1964–1966), Azərbaycan KP MK yanında Marksizm-Leninizm Universitetinin ideoloji kadrlar fakültəsini (1981–1982) bitirmiş, Kiyevdə Ukrayna EA-nın T.Q.Şevçenko adına Ədəbiyyat İnstitutunun Şevçenkoşünaslıq şöbəsində təcrübə keçmişdir.
Universitetdə tələbəlik illərində həm də işləmişdir: Bakı Neftayırma zavodunda köməkçi fəhlə, çilingər, eyni zamanda zavodun "Neftayıran" çoxtirajlı qəzeti redaksiyasında əməkdaş olmuşdur (1961–1963). "Ulduz" jurnalı redaksiyasında şöbə müdiri (1966–1973), "Ədəbiyyat və incəsənət" qəzeti redaksiyasında şöbə müdiri, xüsusi müxbir (1973–1977), baş redaktorun müavini (1979–1987), "Ulduz" jurnalının məsul katibi, sonra baş redaktoru (1987–1992), Türkiyədə Azərbaycan Respublikasının Baş konsulu (1992–1997) olmuşdur.
Kommunist Partiyasının üzvü olmuş (1978–1990), Azərbaycan Yazıçılar İttifaqında ilk partiya təşkilatının katibi (1981–1983), Azərbaycan Yazıçılar Birliyi katibliyi heyətinə (tənqid-ədəbiyyatşünaslıq, publisistika üzrə) katib seçilmişdir (1991–1992). 20 Yanvar Bakı qətliamına etiraz əlaməti olaraq Kommunist Partiyası sıralarından çıxmışdır. Milli azadlıq hərəkatında fəal iştirak etmiş, Azərbaycan Xalq Cəbhəsinin qurucularından biri və Ağsaqqallar Şurasının üzvü olmuşdur. Müsavat Partiyası bərpa komissiyasının üzvü olmuş, Ali Məclis və Divan üzvü seçilmişdir (1992).
Ədəbi fəaliyyətə "Öyün, vətənim!" adlı ilk şeiri 1957-ci ildə "Şərqin şəfəqi" (Tiflis) qəzetində çap ediləndən sonra başlamışdır. O, poetik yaradıcılığında bədii tərcüməyə xüsusi diqqət yetirir. İ.Draç, İ.P.Kotlyarevski, M.Rılski, T.Şevçenko, L.Ukrainka, L.Şapoval və digər sənətkarların əsərlərini Ukrayna dilindən tərcümə etmişdir.
26 Bakı komissarı rayonu (indiki Səbail rayonu) xalq deputatları Sovetinin deputatı seçilmişdir. Moskvada, gənc şairlərin V Ümumittifaq poeziya festivalında, qardaş respublikalarda keçirilən poeziya bayramlarında, Ukraynada keçirilən Azərbaycan ədəbiyyatı və incəsənəti günlərində iştirak etmişdir.
Son illərdə Türkiyənin Bayburt şəhərində Dədə Qorqud konfranslarında, Elazığda ənənəvi Xəzər şeir axşamlarında milli ədəbiyyatı təmsil etmişdir. "Əməkdə fərqlənməyə görə" medalı ilə təltif olunmuşdur (1980).
Abbas Abdulla uzun sürən xəstəlikdən sonra 4 sentyabr 2019-cu ildə axşam saatlarında Bakıda yaşadığı mənzilində vəfat etmişdir. 5 sentyabr Maştağada yerləşən Kəpənəkçi qəbiristanlığında dəfn edilmişdir.
Aleksandr Araksmanyan
Həyatı
Aleksandr Armenoviç Araksmanyan Aleksandropol şəhərində (indiki Gümrü) anadan olmuşdur. O, Araksmanyan ədəbi adını özü yaratmışdır. Bunu əvvəlcə Araksman kimi qeyd etmiş, sonra soyad sonluğunu əlavə etmişdir. Araksmanyan uşaqlıqdan teatr aləmi ilə təmasda olmmuşdur. O, Tiflisdə Stepan Lisitsyan adına özəl məktəbdə təhsil almışdır. Araksmanyan 1928-ci ildə Leninakanda və ətraf kəndlərdə müəllimliklə məşğul olmuşdur. O, Qabriel Sundukyan adına teatrda və "Hayfilm" kinostudiyasında çalışmış, "Sovet Ermənistanı" qəzetinin redaksiyasında işləmişdir. Araksmanyan 1968–1973-cü illərdə "Ekran" jurnalının redaktoru olmuşdur. O, Yaltada vəfat etmiş, İrəvanda dəfn olunmuşdur.
Sovanyi
Sovanyi  — Fransa da kommuna, Overn regionunda yerləşir. Departament — Alye. Erisson kantonuna daxildir. Kommunanın dairəsi — Monlüson.
INSEE kodu — 03269.
Əhalisi
2008-ci ildə əhalinin sayı 93 nəfər təşkil edirdi.
İqtisadiyyatı
2007-ci ildə əmək qabiliyyətli 56 nəfər (15–64 yaş) arasında 44 nəfər İqtisadi cəhətdən fəal, 12 nəfər hərəkətsizdir (fəaliyyət göstərici 78,6%, 1999-cu ildə 79,7%). İşləyən 44 nəfərdən 44 nəfər (23 kişi və 21 qadın) işsiz qalmadı. 12 hərəkətsiz 7 nəfər arasında şagird və ya tələbə, 5 nəfər təqaüdçü idi.
Yam naem
Yam naem (Tay: ยำแหนม, pronounced [jam nɛ̌ːm]) - Tayland mətbəxinə məxsus iki əsas salatlardan biridir. Əsas original versiyası İsan regionuna məxsusdur. əsas hissəsini sosiska təşkil edir (naem, Vyetnamda oxşar yemək nem çua):. Yam naem khao thot (ยำแหนมข้าวทอด,  [jam nɛ̌ːm kʰâːw tʰɔ̂ːt]) əsas qəlyənaltı yeməyidir. Yemək arası acdığın zaman aclığı müvəqqəti dayandırır.
Tərkibi
Qırmızı soğan, yaşıl bibər, araxis, limon şirəsi, düyü və s.
Xəlil Kələntər
Xəlil Kələntər (Miyana) — azərbaycanlı elektronika mühəndisi.
Həyatı
Cənubi Azərbaycanın Miyana şəhərində anadan olmuşdur. Elektronika mühəndisliyini oxumuşdur.
Yaponiyada
1981-ci ildə Yaponiyaya gəlib. Burada on il Naqoya Universitetində çalışıb, sonra Tokioya köçüb. Həm Naqoya, həm də Tohoku universitetlərində doktorluq dərəcəsi alıb.
Yalnız Yaponiyada deyil, Amerika, Asiya və Avropada elektronika, yeni nəsil displey ekranlar sahəsində böyük mütəxəssis kimi tanınır. Həmin sahədə uzun müddət çalışdığına görə Xəlil Kələntərə müvafiq beynəlxalq konfranslarda Yaponiyanı təmsil etmək hüququ verilmişdir.
Xəlil Kələntər LCD televizor, kompüter və mobil telefonların əsas hissələrindən birinin - maye kristal displeyin arxa fon işıqlarının yaradıcısıdır.
Xəlil Kələntər fəza 2-ölçülü optik koherent təsvirlərin pilləli optik-liflərdə və addımlı optik-liflərdə ötürülməsi, opto-eletronik sensorlar və ölçü cihazları, optik-makrostrukturlu funksional cihazlar və displey optikası məsələləri üzərində işləmişdir.
1995-ci ildən bəri LCD blokları üçün optik cihazlar və modullar üzərində çalışır. Dünyada ilk dəfə işıqla yönləndirilən mikro-reflektorlu və mikro-deflektorlu optik lövhələr yaratmışdır. Bununla yanaşı, o, işıqla yönləndirilən mikrostrukturlu funksional optik lövhələrin ilk dizayneri, müəllifi və istehsalçısıdır.
2008-ci ildə displey elektronikası və optikası üzrə ABŞ-nin bütün dünyada tanınan nüfuzlu "Society for Information Display" (SID) Cəmiyyətinin fəxri üzvü seçilmişdir. "Global Optical Solutions" şirkətinin baş tədqiqatçısıdır, SID Cəmiyyəti proqram komitəsinin üzvüdür.
"Journal of SID" elmi jurnalının xüsusi buraxılışının redaktoru kimi fəaliyyət göstərir. Displey texnologiyaları üzrə Yaponiyada keçirilən beynəlxalq seminarların proqram komitəsinin də üzvüdür. O, dünyanın məşhur universitetlərində bu mövzuda mühazirələrlə çıxış etmişdir.
Apardığı tədqiqatlarla əlaqədar bir sıra tanınmış şirkətlərdə çalışmışdır. Əsərləri ingilis, yapon, Çin və Koreya dillərində dərc olunmuşdur.
Hazırda Yaponiyanın Tokio şəhərində yaşayır.
Əsərləri
Elektronika mühəndisliyi, yeni nəsil ekranların yaradılması sahəsində 100-ə yaxın patentin, LCD texnologiyaları üzrə yapon dilində üç kitabın, 130-dan artıq elmi məqalənin müəllifidir. Displey elektronikası üzrə yapon dilində nəşr edilmiş altı kitabın həmmüəllifidir.
Ailəsi
Ailəlidir, iki övladı var.
İctimai fəaliyyəti
Azərbaycan-Yaponiya Dostluq Mərkəzinin rəhbəridir.
Qara güzgü teleserialının epizodlarının siyahısı
alt=Charlie Brooker|thumb|[[Çarli Bruker "Qara güzgü"nün yaradıcısı]] "Qara güzgü" — Çarli Bruker tərəfindən yaradılmış ingilis istehsalı elmi fantastika antoloji serialı. Serial "Alatoranlıq zonası"ndan ilhamlanıb və texnologiya və onun yan təsirlərini araşdırır. ABŞ-nin Netflix platformasına keçməzdən əvvəl ingilis televiziya şəbəkəsi Channel 4-də yayımlanmağa başladı və 2011-2023-cü illər arasında altı mövsüm üçün yayımlandı. 27 epizod və bir interaktiv film — "Qara güzgü: Bandersnatch"dən ibarətdir. Epizodların uzunluğu 40 ilə 89 dəqiqə arasında dəyişir və istənilən ardıcıllıqla izlənilə bilər. Aktyorlar nadir hallarda birdən çox epizodda görünür, baxmayaraq ki, bir çox hissələr əvvəlki epizodlara kiçik istinadlar edir.
İlk iki mövsüm hər biri üç epizoddan ibarət idi və 2011-ci ilin dekabrında və 2013-cü ilin fevralında Channel 4-də yayımlandı. Üçüncü mövsüm üçün müzakirələr başa çatdıqdan sonra "Ağ milad" adlı xüsusi film 2014-cü ilin dekabrında yayımlandı. Növbəti il Netflix on iki epizodu sifariş verdi, daha sonra bunu 21 oktyabr 2016-cı il və 29 dekabr 2017-ci il tarixlərində yayımlanan altı epizoddan ibarət iki mövsümə ayırdı. İnteraktiv Bandersnatch filmi mürəkkəbliyinə görə beşinci seriyadan ayrıldı, 28 dekabr 2018-ci ildə debüt etdi və gecikmiş üç epizoddan ibarət beşinci mövsümün premyerası 5 iyun 2019-cu ildə oldu. Netflix 2022-ci ilin may ayında 15 iyun 2023-cü ildə yayımlanan və beş epizoddan ibarət olan altıncı mövsümün istehsalda olduğunu təsdiqlədi.
Epizodlar adətən distopik olur, çox vaxt bədbəxt sonluqlarla olur və bir çoxları qabaqcıl texnologiya ilə futuristik dünyada qurulur. Bu hissələr dram, psixoloji dəhşət, siyasi satira və romantik komediya da daxil olmaqla müxtəlif janrları əhatə etmişdir. "Qara güzgü" tənqidçilər tərəfindən müsbət qarşılandı və çoxlu mükafatlar və nominasiyalar, o cümlədən "Ən yaxşı televiziya filmi üçün praym-taym Emmi mükafatı"nın üç ardıcıl qalibi olmuşdur.
Ketoprak
Ketoprak (indon. ketoprak) — İndoneziyanın mətbəxinə məxsus şorbadır. Salata qızdırılmış tofu, düyü xəmiri (ing), qaynadılmış düyü, müxtəlif tərəvəz və bir sıra digər ərzaqlar daxildir. Bir sıra növləri vardır. yava adasının qərb hissəsində, o cümlədən paytaxtı Cakarta şəhərində bu yemək daha məşhurdur.
Yaranması və yayılması
thumb|Bir Cakarta satıcısının ketoprakdakı arabası. Solda görünən ketupata dəstələri və bir çanta taxıl var. Yeməyin adı İndoneziyanın betav qəbiləsinə məxsus dilə malikdir. XX əsrin əvvəllərində Yava adasında müxtəlif dialoqlar var idi. Ketopark yeni kəşf edilən yeməkdir. O əsasən Çin mətbəxinə aiddir. Bu yeməyin əsasını düyü təşkil edir. Şorba Cakarta mətbəxinə məxsus olduğunu deyir. İndoneziyanın paytaxtı, mərkəzi, qərbində yayılmışdır. Hal-hazırda bu yemək Niderlandda yayılmağa başlayır.
Sədaqət Nuriyeva
Sədaqət Məmmədağa qızı Nuriyeva — Azərbaycan aktrisası, Azərbaycan Respublikasının əməkdar artisti (2018).
Həyatı
1988-ci ildə M.Əliyev adına ADİİ-nin "dram və kino aktyoru" fakültəsinə qəbul olunub, 1992-ci ildə həmin fakültəni bitirib. 1992-ci ildən Sumqayıt teatrında işləyir.
1996-cı ildən ATXİ-nın üzvüdür.
Ailəlidir, iki övladı var.
Sumqayıt teatrında 25 rol oynayıb. Onlardan:S.S.Axundov "Tamahkar" – Gülzar, A.Həsənoğlu "Yanmış evin nağılı" – Həlimə, F.Kərimzadə "Şah İsmayıl" – Taclıbəyim, Ş.Qəribli "Gəlin açıq danışaq" – telefonçu qız, katibə,şalvarlı qız, Ş.Qəribli "Sehrli açar" – Vüqar, F.Məmmədov "Anasının gül balası" -Eldar, R.Səməndər "Dərs"-Sevda, M.F.Axundov "Müsyö Jordan və Dərviş Məstəli şah" – Gülçöhrə, Şərəfnisə, İ.Məlikzadə "Subaylarınızdan görəsiniz" – Qəndab, Çiçək, A.Kamyu "Ağlasığmaz faciə" – Marta, A.Babayev "Kim nə deyər bizdə olan qeyrətə" – Jalə, C.Məmmədquluzadə "Danabaşlar" -Şərəf, M.Haqverdiyev " Fədakarlıq" – Gulya, İ.Məlikzadə " Gəl qohum olaq" – Minayə, Ə.Qiyas "Cəhənnəm ekspresi"- Sarışın və s.
Mükafatları
16 oktyabr 2018-ci ildə isə Azərbaycanın əməkdar artisti fəxri adına layiq görülmüşdür.
Şutsmanşaft
Schutzmannschaft, Köməkçi polis (sözün həqiqi mənasında: “qoruyucu” və ya “mühafizə dəstələri”; və ya qısaca, Schuma) Henrix Himmler tərəfindən 25 iyul 1941-ci ildə Sovet İttifaqı və Baltikyanı ölkələrin işğalı zamanı Ordnungspolizeiyə bağlı olan kollaborsionist köməkçi polis dəstələridir. 1941-ci ilin sonlarında təxminən 45.000 nəfər Schutzmannschaft birliklərində xidmət etmişdir. 1942-ci ildə Schutzmannschafte təşkilatı təxminən 300.000 nəfərlik üzvü ilə müharibədə döyüşlərin sayının təxminən yarısına çatdı.
Slacklining
thumb|300px|Slacklining Slacklining — İki nöqtə arasında uzanan, neylon və polyesterdən hazırlanmış bir ip üstündə tarazılıqda hərəkət etmək məqsədi daşıyan tarazlıq fəaliyyəti, hobbidir.
İnci Xatun
Həyatı
Doğum tarixi məlum deyil. Ancaq 1407-ci ildə doğulan bacısı Səlcuq Xatundan yaşca böyük olduğu bilinir. Həyatı haqqında yetərli məlumat olmayan İnci Xatun, siyasi məqsədlərlə Qaramanoğlu Ələddin Əli bəyin oğlu Nəsrəddin Mehmed bəylə evləndirilmişdir. Üstəlik Nəsrəddin Mehmed bəy Sultan Muradın qızı Nəfisə Xatunun oğlu idi.
İnci Xatunun bu evlilikdən övladları olsa da, adları bilinmir. Evləndiyi əsnada Nəsrəddin Mehmed bəyin artıq 4 oğlu var idi: Mahmud, Əli, İsa və İbrahim. Ancaq xronoloji olaraq bunlardan heç biri İnci Xatundan dünyaya gəlməmişdir. Buna baxmayaraq ögey oğullarını bacılarıyla evləndirərək Osmanlı-Qaramanoğlu münasibətlərinin yaxşılaşmasında mühüm rol oynadı.
Ölüm tarixi və məzar yeri məlum deyil.
Namiq Cavadov (leytenant)
Namiq Rəhbər oğlu Cavadov (7 noyabr 1973; Xocalı, Azərbaycan SSR — 25 oktyabr 2020; Laçın rayonu, Azərbaycan) — Azərbaycan Silahlı Qüvvələrinin leytenantı, Vətən müharibəsi şəhidi.
Həyatı
Namiq Cavadov 1973-cü il noyabrın 7-də Xocalı şəhərində anadan olub.
1993-cü ildə BDU-nin coğrafiya fakültəsinə daxil olmuşdur. 1997 ci ilə qədər davam edən ali təhsili zamanı həm də həmin universitetin hərbi kafedrasında da təhsil almışdır.
Bu bağlılığı hər zaman dilinə gətirən, Qarabağ həsrəti ilə ürəyi döyünən şəhidimizin ən böyük arzusu bu torpaqları bir daha görmək idi.Hər zaman  deyirdi ki, torpaqlarımızı geri qaytarmalıyıq. Ərazilərimiz düşməndən təmizlənməlidir. Getdiyi bütün yerlərdə özünə dost tapmağı bacarırdı Namiq, deyən-gülən, şən biri kimi xatırlayır dostları onu.
Hər zaman üzündə gülüş olsa da, daxilində qəbul etmədiyi onu üzən hadisələrdə az olmamışdı.2012 ci ildə atası Rəhbər Cavadovu itirmişdir.
Namiq Böyük vətənpərvər idi. Vətənə, ailəsinə, anasına və balalarına çox bağlı idi. Amma vətən, yurd, doğma torpaq sevgisi Namiq üçün ən öndə gedən sevgi,  ən uca tutduğu bağlılıq idi.
1997 ci ilə ailə həyatı quran Namiqin 2 övladı var.Qızı Fidaın 22 yaşı, oğlu Rəhbərin 20 yaşı var. Namiq övladlarını da çox vətənpərvər böyüdüb. Övladları da özü kimi çox vətənpərvərdir. Oğluna uşağ vaxtı hərbi geyimlər alırdı. Hər zaman Qarabağın gözəlliyindən onlara bəhs edər, o torpaqları övladlarının da görməsini arzu edərdi.
Leytenant Cavadov 2003-cü ildə Naxçıvan şəhərinin Sədərək rayonunda 2 il 6 ay vətənə xidmət etmişdir. Xidmət etdiyi zaman əsgərlərinin və zabit heyətinin dərin hörmətini qazanmışdır. Namiqlə olan xatirələrdən danışan zabit yoldaşları onun səlisliyi, dəqiq qərarlığı, əsgərlərinə necə diqqətlə yanaşmasını, onlara canının bir qardaş bir valideyn kimi yanmasını dilə gətirir.Öz ixtisasının atıcı-snayperçi olmasına baxmayaraq tank sürməyi, mina dəf etməyi bacarırmış. Əsgərlərinə ən çətin şəraitdə belə səbrli olmağı, ac və susuz dözümlü qalmağın dərsini öyrədirmiş.
Hər zaman işğal olunmuş torpağların həsrətindən danışan, müharibə olmağını səbrsizliklə gözləyən Namiq şəhidlik zirvəsinin ucalığından, müqəddəsliyindən hər zaman danışardı. Gerbinə, bayrağına düşkün olan Namiq hər zaman milli atributları əziz tutub hər şeydən uca bilirdi.47 yaşlı bu şəhidimizin ləyaqətli həyat tarixcəsindən bütün onu tanıyanlar, qohumları,qonşuları,dostları ağızdolusu danışır. “O qədər həya sahibi idi ki, onun nəlayiq kəlmə bildiyinə şübhəm var.”Onun zəhmətkeşliyi, ədəbli-ərkanlı biri olması heç vaxt yaddaşımızdan silinməyəcək.Yoldaşı Gültəkin xanım və anası Svetlana xanım onun haqqında danışarkən, necə səxavətli, xeyirxah bir insan olmasından bəhs etdilər. Şəhidimizin dostları, qohumları arasında necə sevildiyindən o qədər danışdılar ki, bir daha əmin olduq ki, şəhidlik zirvəsinə yalnız seçilmişlər yüksəlir.. Balalarına bütöv vətən əmanət qoyub gedən şəhidimiz, haqqınız ödənməz!
Şəhidimiz Namiq ömrünü xalqına qulluqda gördü və həyatını da Azərbaycanımızın, vətənimizin bütövlüyünə görə qurban verməkdə gördü!
Murad Babayev (baş gizir)
Murad Nadir oğlu Babayev — Azərbaycan Silahlı Qüvvələrinin baş giziri, Vətən müharibəsi şəhidi.
Namiq Cavadov (leytenant)
Hərbi xidməti
Azərbaycan Ordusunun leytenantı olan Namiq Cavadov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Füzulinin,Qubadlının, Xocavəndin və Laçının azadlığı uğrunda gedən döyüşlərdə savaşıb.
Murad Babayev (baş gizir)
Həyatı
Murad Babayev 1982-ci il martın 31-də Cəlilabad rayonunun Sabirabad kəndində anadan olub. Ailəli idi. Samir adlı oğlu, Zəhra və Fatimə adlı isə qızları yadigar qaldı.